wannaphong/clean_thaiwikipedia huggingface dataset:
# อาร์ชดยุกซีกิสมุนด์ แกรนด์ดยุกแห่งทัสคานี
อาร์ชดยุกซีกิสมุนด์ แกรนด์ดยุกแห่งตอสคานา 

 พระประวัติ 
อาร์ชดยุกซีกิสมุนด์ แกรนด์ดยุกแห่งตอสคานา ประสูติเมื่อวันที่ 21 เมษายน พ.ศ. 2509 ณ โลซาน สวิตเซอร์แลนด์ เป็นพระโอรสใน อาร์ชดยุกเลโอปอลด์ ฟรันซ์แห่งออสเตรีย กับ  แลทิเทีย เด เอิร์นเบิร์ก โดยต่อมาพระองค์เข้าศึกษา ณ มหาวิทยาลัยคอมพิวเตอร์และวิทยาศาสตร์ จากนั้นทรงงานด้านธนาคาร

ในปี พ.ศ. 2536 พระบิดาของพระองค์ทรงสละสิทธิ์ในการเป็น แกรนด์ดยุกแห่งตอสคานา เนื่องจากทรงเสกสมรสกับพระชายาคนใหม่ ทำให้พระอิสริยยศดังกล่าวตกมาเป็นของพระองค์ ทั้งนี้พระองค์ยังทรงเป็นนักธุรกิจโดยทรงมีธุรกิจใน ประเทศอุรุกวัย และ ประเทศสวิตเซอร์แลนด์

 เสกสมรส 
อาร์ชดยุกซีกิสมุนด์ แกรนด์ดยุกแห่งตอสคานา เข้าพิธีอภิเษกสมรสกับ  เอลซา เอ็ดมอนสโตน โดยเอลซามีศักดิ์เป็นพระญาติชั้นที่ 3 ใน คามิลลา ดัชเชสแห่งคอร์นวอล โดยหลังการสมรสแล้ว เอลซาได้รับการสถาปนาเป็น บารอนเนสเอลซาแห่งทัสคานี โดยทรงมีพระบุตรร่วมกัน 3 พระองค์ดังนี้
อาร์ชดุยกเลโอปอลด์ อะเมดิโอน
อาร์ชดัสเชสทายานา
อาร์ชดยุกแม็กซิมิเลียน

โดยในปี พ.ศ. 2556 ทั้ง 2 ทรงหย่าร้างจากกันแต่พระบุตรทั้ง 3 ต้องอยู่ในความดูแลของพระบิดาเพื่อสิทธิธรรมในพระอิสริยยศและการสืบพระอิสริยยศแกนด์ดยุกแห่งตอสคานา แต่สามารถไปมาหาสู่พระมารดาได้ดังเดิม โดยปัจจุบันพระองค์และครอบครัวทรงพำนักใน โลซาน สวิตเซอร์แลนด์
# ยีนบำบัด
ยีนบำบัด  คือวิธีรักษาโรควิธีหนึ่ง ใช้หลักการและวิธีการต่างๆ เพื่อนำลำดับกรดนิวคลีอิก (อาจเป็นดีเอ็นเอหรืออาร์เอ็นเอ) ส่งเข้าไปในเซลล์ของผู้ป่วยในฐานะยา เพื่อหวังผลในการรักษาโรค ทำสำเร็จโดยผ่านการรับรองครั้งแรกเมื่อปี 1989
# อาณาจักรแปร
อาณาจักรแปร  อาณาจักรเล็ก ๆ ที่มีอายุยาวนานกว่า 6 ทศวรรษระหว่าง ค.ศ. 1482 ถึง 1542 บริเวณพม่าตอนกลางในปัจจุบัน โดยมีเมืองศูนย์กลางอยู่ที่ แปร อาณาจักรเล็ก ๆ แห่งนี้เป็นหนึ่งในหลายอาณาจักรที่แยกตัวออกมาจาก อาณาจักรอังวะ ในช่วงปลาย คริสต์ศตวรรษที่ 15
# ปีนแล
ปีนแล  เป็นเขตโบราณสถานที่ตั้งอยู่ในภาคมัณฑะเลย์ของประเทศพม่า เคยเป็นราชธานีของอาณาจักรมยีนไซ่ง์ระหว่าง ค.ศ. 1297–1313
# ตารันโต
ตารันโต (; early Italian: Tarento from ;Eric Partridge, Origins: a short etymological dictionary of modern English, p. 695 Ancient Greek:  Tarās; Modern Greek:  Tarantas; Tarantino "Tarde"Gigante, Nicola (2002). Dizionario dell parlata Tarantina. Mandese editore. p.850) เป็นนครชายฝั่งทะเลในแคว้นปุลยา ในภาคใต้ของประเทศอิตาลี เป็นเมืองหลวงของจังหวัดตารันโต และเป็นเมืองท่าที่สำคัญทางการค้า ยังเป็นฐานที่ตั้งกองทัพเรืออิตาลี เมืองมีอุตสาหกรรมเหล็กและโรงหลอมเหล็ก งานเคมี อู่ต่อเรือสำหรับสร้างเรือรบ และโรงงานผลิตอาหาร จากข้อมูลประชากรปี ค.ศ. 2011 เมืองมีประชากร 200,154 คน เป็นเมืองใหญ่อันดับ 3 บนแผ่นดินใหญ่

ในยุคโบราณราวคริสต์ศวรรษที่ 500 ก่อนคริสตกาล เป็นหนึ่งในเมืองที่ใหญ่ที่สุดของโลก มีประชากรมากถึง 300,000 คน
# อาร์ชดยุกเลโอพ็อลท์ ฟรันทซ์ แห่งออสเตรีย
อาร์ชดยุกเลโอพ็อลท์ ฟรันทซ์แห่งออสเตรีย 

 พระประวัติ 
อาร์ชดยุกเลโอพ็อลท์ ฟรันทซ์แห่งออสเตรีย ประสูติเมื่อวันที่ 25 ตุลาคม พ.ศ. 2485 เป็นพระโอรสที่ 3 และพระองค์เดียวใน  อาร์ชดยุกก็อทฟรีทแห่งออสเตรีย กับ อาร์ชดัชเชสโดโรเธียแห่งออสเตรีย โดยพระองค์ทรงเป็น แกรนด์ดยุกแห่งตอสคานา  ตั้งแต่วันที่ 21 มกราคม พ.ศ. 2527 - 18 มิถุนายน พ.ศ. 2536

 เสกสมรส 
อาร์ชดยุกเลโอพ็อลท์ ฟรันทซ์แห่งออสเตรีย ทรงเสกสมรสครั้งแรกกับ  แลทิเทีย เด เอิร์นเบิร์ก เมื่อวันที่ 19 มิถุนายน พ.ศ. 2508 โดยนางสาวแลทีเทีย ได้รับพระราชทานพระอิสริยยศเป็น อาร์ชดัชเชสแลทีเทีย แกรนด์ดัชเชสแห่งตอสคานา โดยมีพระบุตรร่วมกัน 2 พระองค์ดังนี้
 อาร์ชดยุกซีกิสมุนด์ แกรนด์ดยุกแห่งตอสคานา
อาร์ชดยุกกอตทัม

ทั้ง 2 ทรงหย่ากันเมื่อวันที่ 21 พฤษภาคม พ.ศ. 2524 โดยแลทิเทียต้องสละพระอิสริยศและกลับไปเป็นสามัญชนตามเดิมทุกประการ

ต่อมา อาร์ชดยุกเลโอพ็อลท์ ฟรันทซ์แห่งออสเตรีย ได้เสกสมรสกับพระชายาคนที่ 2 คือ นางสาว Mār̒tā เปเรซ หุบเขาสีเขียว (Marta Pérez Valverde) 18 เมษายนทพ.ศ. 2536 โดยการเสกสมรสดังกล่าวทำให้พระองค์ค้องสละพระอิสริยยศ แกรนด์ดยุกแห่งตอสคานา และกลับไปใช้พระอิสริยศ อาร์ชดยุกแห่งออสเตรีย ตามเดิม โดยนางสาวมาร์ธาได้รับการสถาปนาเป็น อาร์ชดัชเชสมาร์ธาแห่งออสเตรีย ในขณะที่พระอิสริยยศแกรนด์ดยุกแห่งตอสคานาตกไปเป็นของพระโอรสพระองค์ใหญ่ของพระองค์ คือ อาร์ชดยุกซีกิสมุนด์ แกรนด์ดยุกแห่งตอสคานา

หลังจากนั้นในปี พ.ศ. 2541 พระองค์และพระชายาพระองค์ที่ 2 ก็หย่าขาดจากกัน มาร์ธากลับไปเป็นสามัญชนธรรมดาตามเดิม
# อาร์ชดยุกก็อทฟรีทแห่งออสเตรีย
อาร์ชดยุกก็อทฟรีทแห่งออสเตรีย 

 พระประวัติ 
อาร์ชดยุกก็อทฟรีทแห่งออสเตรีย ประสูติเมื่อวันที่ 14 มีนาคม ค.ศ. 1902 เป็นพระโอรสพระองค์ใหญ่ในอาร์ชดยุกเพเทอร์ แฟร์ดีนันท์ แห่งออสเตรีย กับ เจ้าหญิงมาเรีย คริสตินาแห่งบูร์บง-ซิซิลีทั้งสอง โดยพระองค์ทรงดำรงพระอิสริยยศเป็น แกรนด์ดยุกแห่งตอสคานา ตั้งแต่วันที่ 8 พฤศจิกายน ค.ศ. 1948 - 21 มกราคม ค.ศ. 1984 โดยตั้งแต่พระองค์ยังทรงพระเยาว์นั้น พระองค์และพระภคินี พระขนิษฐา ได้รับการเลี้ยงดูในกรุงเวียนนา จนเมื่อ สงครามโลกครั้งที่สอง สิ้นสุดลง ครอบคัวพระองค์ได้เสด็จนิวัติกลับ ลูเซิร์น ประเทศสวิตเซอร์แลนด์

 เสกสมรส 
อาร์ชดยุกก็อทฟรีทแห่งออสเตรีย เข้าพิธีเสกสมรสกับ เจ้าหญิงโดโรเธียแห่งบาวาเรีย เมื่อวันที่ 2 สิงหาคม ค.ศ. 1938 ณ ราชอาณาจักรฮังการี โดยหลังเสกสมรสแล้วเจ้าหญิงโดโรเธียได้รับการสถาปนาเป็น อาร์ชดัสเชสโดโรเธีย แกรนด์ดัชเชสแห่งทัสคานี พระชายา โดยมีพระบุตรร่วมกันดังนี้
อาร์ชดัชเชสเอลิซาเบธ
อาร์ขดัชเชสอลิซ
อาร์ชดยุกเลโอปอลด์ ฟรันซ์แห่งออสเตรีย
อาร์ชดัชเชสมาเรีย อองตัวเนต

 สิ้นพระชนม์ 
อาร์ชดยุกก็อทฟรีทแห่งออสเตรีย สิ้นพระชนม์ลงเมื่อวันที่ 21 มกราคม ค.ศ. 1984 สิริพระชันษา 81 ปี โดยหลังการสิ้นพระชนม์ของพระองค์ พระอิสริยยศ แกรนด์ดยุกแห่งตอสคานา ได้ตกไปเป็นของพระโอรสนั่นคือ อาร์ชดยุกเลโอปอลด์ ฟรันซ์แห่งออสเตรีย
หมวดหมู่:บุคคลที่เกิดในปี พ.ศ. 2445
หมวดหมู่:บุคคลที่เสียชีวิตในปี พ.ศ. 2527
หมวดหมู่:เจ้าชายอิตาลี
หมวดหมู่:เจ้าชายตอสคานา
หมวดหมู่:ราชวงศ์ลอแรน
หมวดหมู่:แกรนด์ดยุกแห่งตอสคานา
หมวดหมู่:บุคคลจากลินทซ์
# อาร์ชดัชเชสโดโรเธียแห่งออสเตรีย
อาร์ชดัชเชสโดโรเธียแห่งออสเตรีย (; 25 พฤษภาคม ค.ศ. 1920 – 5 กรกฎาคม ค.ศ. 2015) เป็นสมาชิกแห่งราชวงศ์วิทเทลส์บัคและเป็นเจ้าหญิงแห่งบาวาเรียโดยกำเนิด เธอกลายเป็นแกรนด์ดัชเชสตอสคานาในนามตั้งแต่วันที่ 8 พฤศจิกายน ค.ศ. 1948 จนถึง 21 มกราคม ค.ศ. 1984 จากการอภิเษกสมรสกับอาร์ชดยุกก็อทฟรีทแห่งออสเตรีย โดโรเธียเป็นสมาชิกของราชวงศ์ฮาพส์บวร์ค เธอเสียชีวิตเมื่อ ค.ศ. 2015 http://royalmusingsblogspotcom.blogspot.com.es/2015/07/death-announement-for-archduchess.html

 พระประวัติ 
อาร์ชดัชเชสโดโรเธียแห่งออสเตรีย เดิม เจ้าหญิงโดโรเธียแห่งบาวาเรีย ประสูติ 25 พฤษภาคม ค.ศ. 1920 ณ สาธารณรัฐไวมาร์ โดยทรงเป็นพระธิดาพระองค์ที่ 5 และพระองค์ที่ 4 ใน เจ้าชายฟรันซ์แห่งบาวาเรีย กีบ เจ้าหญิงอิซาเบล อันโตนีแห่งครอย พระองค์ทรงมีพระเชษฐา พระภคินีและพระอนุชาดังนี้
เจ้าชายลุควิกแห่งบาวาเรีย
เจ้าหญิงมาเรีย เอลิซาเบธแห่งบาวาเรีย
เจ้าหญิงอัลเดอ มาเรียแห่งบาวาเรีย
เจ้าหญิงเอเลนอร์ มารีแห่งบาวาเรีย
เจ้าชายรัสโซแห่งบาวาเรีย

 เสกสมรส 
เจ้าหญิงโดโรเธีย เข้าพิธีเสกสมรสกับ อาร์ชดยุกก็อทฟรีทแห่งออสเตรีย เมื่อวันที่ 2 สิงหาคม ค.ศ. 1938 ณ ราชอาณาจักรฮังการี โดยหลังเสกสมรสแล้วเจ้าหญิงโดโรเธียได้รับการสถาปนาเป็น อาร์ชดัสเชสโดโรเธีย แกรนด์ดัชเชสแห่งทัสคานี พระชายา โดยมีพระบุตรร่วมกันดังนี้
อาร์ชดัชเชสเอลิซาเบธ
อาร์ขดัชเชสอลิซ
อาร์ชดยุกเลโอปอลด์ ฟรันซ์แห่งออสเตรีย
อาร์ชดัชเชสมาเรีย อองตัวเนต

 สิ้นพระชนม์ 
อาร์ชดัชเชสโดโรเธียแห่งออสเตรีย สิ้นพระชนม์ลงเมื่อวันที่ 5 กรกฎาคม ค.ศ. 2015 สิริพระชันษา 95 ปี ด้วยโรคพระชรา ณ ออสเตรีย
# แมะคะยา
แมะคะยา หรือ แมะคะรา  เป็นเมืองเล็ก ๆ ที่ตั้งอยู่ทางใต้ของเมืองมัณฑะเลย์ในภาคมัณฑะเลย์ของพม่า ในอดีตแมะคะยาเป็นราชธานีของอาณาจักรมยีนไซ่ง์
# แบล็กวิโดว์ (นาตาชา โรมาโนวา)
นาตาชา โรมาโนวา  เป็นซูเปอร์ฮีโรชาวรัสเซีย ปรากฏตัวในหนังสือการ์ตูนอเมริกันที่ตีพิมพ์โดยมาร์เวลคอมิกส์ ได้รับการสร้างสรรค์โดยนักเขียนสแตน ลี และนักวาดดอน เฮ็ก ปรากฏตัวครั้งแรกในTales of Suspense เล่มที่ 52 (เมษายน ค.ศ. 1964)

สการ์เลตต์ โจแฮนส์สัน รับบทเป็นแบล็กวิโดว์ในจักรวาลภาพยนตร์มาร์เวลคือมหาประลัยคนเกราะเหล็ก 2, ดิ อเวนเจอร์ส, กัปตันอเมริกา: มัจจุราชอหังการ, อเวนเจอร์ส: มหาศึกอัลตรอนถล่มโลก, กัปตันอเมริกา: ศึกฮีโร่ระห่ำโลก, อเวนเจอร์ส: มหาสงครามล้างจักรวาล, อเวนเจอร์ส: เผด็จศึก และแบล็ค วิโดว์

ประวัติ

ดูเพิ่ม
 ฮอว์กอาย
# เดอะไชนิ่ง คืนนรก
เดอะไชนิ่ง คืนนรก  เป็นนวนิยายแนวสยองขวัญเขียนโดยสตีเวน คิง นักเขียนชาวอเมริกัน ตีพิมพ์เพื่อ ค.ศ. 1977 เป็นนวนิยายเรื่องที่ 3 ของคิง ที่ได้รับการตีพิมพ์ และเป็นเล่มแรกที่เป็นหนังสือฉบับปกแข็งที่ขายดีติดอันดับ ความสำเร็จของหนังสือเล่มนี้ทำให้คิงได้รับการยอมรับในฐานะผู้เขียนนวนิยายแนวสยองขวัญที่มีความโดดเด่น ฉากหลังและตัวละครในเรื่องนี้ได้รับอิทธิพลจากประสบการณ์ของคิงเอง ทั้งการเดินทางไปยังโรงแรมเดอะสแตนลีย์เมื่อ ค.ศ. 1974 และประสบการณ์การเลิกเหล้า ภาคต่อชื่อเรื่องว่า ลางนรก (Doctor Sleep) ได้รับการตีพิมพ์เมื่อ ค.ศ. 2013
หมวดหมู่:งานเขียนของสตีเวน คิง
หมวดหมู่:วรรณกรรมในปี พ.ศ. 2520
# มิสแกรนด์ไต้หวัน
มิสแกรนด์ไต้หวัน  เป็นตำแหน่งในการประกวดนางงามระดับประเทศของไต้หวัน ผู้ที่ได้รับตำแหน่งจะได้เป็นตัวแทนชาวไต้หวันในการประกวดมิสแกรนด์อินเตอร์เนชันแนล ซึ่งจะถูกจัดประกวดขึ้นทุกปีในช่วงปลายปี โดยผู้ดำรงตำแหน่งมิสแกรนด์ไต้หวันทุกคนที่ผ่านมาล้วนได้รับการแต่งตั้งให้ดำรงตำแหน่ง ผู้ดำรงตำแหน่งมิสแกรนด์ไต้หวันคนแรก คือ  เฉิน ซู่ หยู่
(Chen Szu Yu/陳思妤) ได้รับการแต่งตั้งให้ดำรงตำแหน่ง มิสแกรนด์ไต้หวัน 2014 และเธอได้เข้าร่วมการประกวดมิสแกรนด์อินเตอร์เนชันแนล 2014 ที่ประเทศไทย แต่ไม่ผ่านเข้ารอบสุดท้าย ส่วนผู้ดำรงตำแหน่งมิสแกรนด์ไต้หวันคนปัจจุบัน คือ รี-ซิง จู (Ri-Xing Zhu/陳采風) ซึ่งได้รับการแต่งตั้งให้ดำรงตำแหน่งเช่นกัน

 การแข่งขันระดับนานาชาติ 
ต่อไปนี้เป็นรายชื่อตัวแทนชาวฮ่องกงของมิสแกรนด์อินเตอร์เนชั่นแนล

สัญลักษณ์สี
 ปี ตัวแทนเมืองเกิด    ตำแหน่ง  2023เอริก้า เซียวถิง ไทเปไม่ผ่านเข้ารอบ 2018ทานยา ถัง ยีหรง ไทเปไม่ผ่านเข้ารอบ 2016รี-ซิง จู ไทเปไม่ผ่านเข้ารอบ 2015วิคกี หลิน ยู่ โจว แซคราเมนโตไม่ผ่านเข้ารอบ 2014กีกี เฉิน ซู๋ หยู่ ไทเปไม่ผ่านเข้ารอบ

 ทำเนียบ
# โลกมันห่วย ช่วยไม่ได้
โลกมันห่วย ช่วยไม่ได้  เป็นภาพยนตร์ชุดทางโทรทัศน์แนวชีวิต-ตลกหนัก ดัดแปลงจากหนังสือการ์ตูนชุด ดิเอ็นด์ออฟเดอะฟักกิงเวิลด์ เขียนโดยชาลส์ เอส. ฟอร์สแมน ออกอากาศครั้งแรกทางแชนเนลฟอร์และออลล์ฟอร์ในสหราชอาณาจักรเมื่อวันที่ 24 ตุลาคม พ.ศ. 2560 และเปิดให้รับชมทางเน็ตฟลิกซ์ทั่วโลกเมื่อวันที่ 5 มกราคม พ.ศ. 2561
# โนรา (พรรณไม้)
โนรา  หรือ กะลังจ่าง, กำลังช้างเผือก, พญาช้างเผือก, สะเลา เป็นพืชในสกุลโนรา ลักษณะเป็นไม้พุ่มกึ่งเลื้อยไม่ผลัดใบ อายุหลายปี ใบเป็นใบเดี่ยวรูปไข่ ปลายใบเรียวแหลม โคนมน ขอบใบเป็นคลื่น แผ่นใบหนาและเหนียว ก้านใบยาว 1-2 เซนติเมตร ดอกออกเป็นช่อที่ปลายยอด ดอกย่อยมี 10-30 ดอก กลีบเลี้ยงสีเขียวปลายแหลมเจือสีชมพู กลีบดอกสีขาวหรือชมพูอ่อน 5 กลีบ โคนสีเหลือง ปลายแตกเป็นครุย มีเกสรเพศผู้ยาว เส้นผ่านศูนย์กลางดอก 3-4 เซนติเมตร มีกลิ่นหอม ทยอยบาน 3-4 วัน ออกดอกเดือนธันวาคมถึงกุมภาพันธ์ ผลเป็นผลแห้งสีน้ำตาล มีปีก 3 อันประกบกัน เมื่อร่วงปลิวไปตามลม

โนรามีถิ่นกำเนิดในอินเดีย เอเชียตะวันออกเฉียงใต้และฟิลิปปินส์Verma, Balakrishnan & Dixit, pp 240 นิยมปลูกเป็นไม้ประดับเนื่องจากดอกมีกลิ่นหอม ใบและเปลือกต้นแก้ไอ แก้อักเสบ รักษาโรคผิวหนัง
# แอนท์-แมน (สกอตต์ แลง)
สกอตต์ แลง  เป็นตัวละครซุเปอร์ฮีโรของมาร์เวลคอมิกส์ เป็นตัวละครที่สองที่ใช้ชื่อแอนต์-แมน เขาปรากฏตัวครั้งแรกในThe Avengers #181 (March 1979) และในMarvel Premiere #47 (April 1979) และสร้างสรรค์โดย David Michelinie และJohn Byrne

พอล รัด สวมบทเป็นสกอตต์ แลงในจักรวาลภาพยนตร์มาร์เวลในภาพยนตร์ชื่อมนุษย์มดมหากาฬ, กัปตันอเมริกา: ศึกฮีโร่ระห่ำโลก, แอนท์-แมน และ เดอะ วอสพ์, อเวนเจอร์ส: เผด็จศึก และแอนท์-แมน และ เดอะ วอสพ์: ควอนตัมเมเนีย

แหล่งข้อมูลอื่น
 Ant-Man (Scott Lang) at Marvel.com
 Marvel Directory: Ant Man II
# การบังคับใช้กฎหมายในประเทศสโลวีเนีย
การบังคับใช้กฎหมายในประเทศสโลวีเนีย กระทรวงกิจการภายในสโลวีเนียเป็นหน่วยงานหลักเกี่ยวกับการบังคับใช้กฎหมายซึ่งมีหน่วยงานที่ดูแลย่อยอีกทีคือสำนักงานตำรวจแห่งชาติสโลวีเนียซึ่งควบคุมสถานีตำรวจทั้งหมด 8 สถานี ได้แก่ที่เซเลีย, โคเพอร์, คาร์น, ลูบลิยานา, มาริบอร์, มูร์สกาโซบอตา, นอวากอรีตซา และนอวอเมสตอSlovenian Police  Retrieved April 7th, 2016 สำนักงานตำรวจแห่งชาติสโลวีเนียยังมีส่วนร่วมกับตำรวจต่างประเทศ อาทิเช่น การฝึกอบรมกับสำนักงานสอบสวนกลางสหรัฐ, การมีส่วนรวมกับสำนักงานตำรวจประเทศแอลเบเนีย และคอซอวอ สำนักงานตำรวจแห่งชาติสโลวีเนียเข้าร่วมกับองค์การเพื่อความมั่นคงและความร่วมมือในยุโรปเมื่อวันที่ 24 มีนาคม พ.ศ. 2535OSCE profile page  retrieved May 29, 2007

 พาหนะและอุปกรณ์ 

 รถยนต์ 

 อาวุธปืน 
Beretta 92
Beretta 8000
SIG Sauer P226
กล็อค 19
เฮคเลอร์แอนด์คอชเอ็มพี 5
เฮคเลอร์แอนด์คอช จี 36
Zastava M70
Makarov PM

 เฮลิคอปเตอร์ 
thumb|เบลล์ 212
อากาศยานสัญชาติบทบาทรุ่นเลขรหัสอยู่ในประจำการหมายเหตุ เบลล์ 206    ตรวจตรา 206B-3 JetRanger III S5-HPDS5-HPE 2  เบลล์ 212    ตรวจตรา Agusta-Bell AB 212 S5-HPB 1  เบลล์ 412  ตรวจตรา  S5-HPA 1  AgustaWestland AW109    ตรวจตรา A109E PowerA109A Hirundo S5-HPGS5-HPC 11  S5-HPG: Border Control & Medico,
S5-HPC: (Medico version) out of service - sold ยูโรคอปเตอร์ EC135    ตรวจตรา EC-135 P2+ S5-HPH 1  Schengen Area Border Control

 รถจักรยานยนต์ 
ฮอนด้า โดวิลล์
ยามาฮา FJR1300AP
บีเอ็มดับเบิลยู R1150RT

 เรือตำรวจ 
พี-66
พี-88
พี-89
พี-111
พี-08
พี-16

 อินทรธนู 
Officer IVOfficer IIIOfficer II Officer IInspector IVInspector IIIInspector IIInspector IAdvisor IVAdvisor IIIAdvisor IIAdvisor I Deputy Director GeneralPolice Director GeneralPolicist IVPolicist IIIPolicist IIPolicist IPolicijski inšpektor IVPolicijski inšpektor IIIPolicijski inšpektor IIPolicijski inšpektor IPolicijski svetnik IVPolicijski svetnik IIIPolicijski svetnik IIPolicijski svetnik INamestnik generalnega direktorja policijeGeneralni direktor policijeframelessframelessframelessframelessframelessframelessframelessframelessframelessframelessframelessframelessframelessframeless
# แคลลัม วิลสัน
แคลลัม เอ็ดดี เกรแฮม วิลสัน (เกิด 27 กุมภาพันธ์ ค.ศ. 1992) เป็นนักฟุตบอลชาวอังกฤษ ปัจจุบันเล่นในตำแหน่งกองหน้าให้กับนิวคาสเซิลยูไนเต็ด 

ในวันที่ 6 พฤศจิกายน ค.ศ. 2014 วิลสันถูกเรียกตัวติดทีมชาติอังกฤษรุ่นอายุไม่เกิน 21 ปีเป็นครั้งแรก ในการแข่งขันพบกับโปรตุเกสและฝรั่งเศสhttp://www.thefa.com/news/england/under-21/2014/nov/squad-named-for-portugal-france-061114 เขามีสิทธิ์ลงเล่นให้กับทีมชาติไอร์แลนด์ได้https://www.sportsjoe.ie/football/callum-wilson-has-five-matches-to-force-himself-into-irelands-euro-2016-plans-74166

 เกียรติประวัติ 
 สโมสร 
บอร์นมัท
 ฟุตบอลลีกแชมเปียนชิป: 2014–15

 ทีมชาติ 
อังกฤษ
 ยูฟ่าเนชันส์ลีก อันดับที่สาม: 2018–19

 บุคคล 
PFA Team of the Year: 2013–14 League One
 ฟุตบอลลีกแชมเปียนชิป ผู้เล่นยอดเยี่ยมประจำเดือน: ตุลาคม ค.ศ. 2014
# เขตคาลาบาร์โซน
เขตคาลาบาร์โซน  หรือชื่อเดิม เซาเทิร์นตากาล็อกเมนแลนด์ หรือ เขตที่ 4-เอ เป็นเขตหนึ่งของประเทศฟิลิปปินส์ ประกอบด้วย 5 จังหวัด ได้แก่ จังหวัดบาตังกัส, จังหวัดคาวีเต, จังหวัดลากูนา, จังหวัดเกซอน และจังหวัดรีซัล และมีเมืองที่มีประชากรจำนวนมากไดัแก่ลูเซนา ชื่อของเขตนี้ มีที่มาจากส่วนหนึ่งของชื่อจังหวัดทั้งห้ามาต่อกัน เมืองหลักของเขตนี้คือเมืองคาลัมบา จังหวัดลากูนา คาลาบาร์โซนเป็นเขตที่มีประชากรมากที่สุดอันดับหนึ่ง และมีความหนาแน่นของประชากรเป็นอันดับที่สองของประเทศ

เขตคาลาบาร์โซน อยู่ทางทิศใต้ของเมโทรมะนิลา ติดกับอ่าวมะนิลาทางทิศตะวันตก ติดกับอ่าวลามอนและเขตบีโคลทางทิศตะวันออก ติดกับอ่าวทายาบัส ทะเลซีบูยันทางทิศใต้ และติดกับจังหวัดเอาโรรา จังหวัดบาลูคัน และเมโทรมะนิลาทางทิศเหนือ สถานที่สำคัญได้แก่ ภูเขามากิลิง และภูเขาไฟตาอัล

เขตคาลาบาร์โซนและมีมาโรปา‎ เคยรวมกันเป็นเซาเทิร์นตากาล็อกมาก่อน และแยกตัวออกจากกันในปี ค.ศ. 2002; 

 เขตการปกครอง 
thumb|right|แผนที่แบบรัฐกิจของเขตคาลาบาร์โซน
ประกอบด้วย 5 จังหวัด, 1 นครที่มีประชากรจำนวนสูง, 18 นคร และ 4,011 บารังไกย์

 จังหวัด เมืองหลัก จำนวนประชากร (ค.ศ. 2015) บาตังกัส  บาตังกัสซิตี  2,694,335 คาวีเต  อีมุส (โดยนิตินัย) / เตรเซมาร์ตีเรส (โดยพฤตินัย)  3,678,301 ลากูนา  ซันตาครุซ  3,035,081 เกซอน  ลูเซนา  1,856,582 รีซัล  อันตีโปโล  2,884,227
# การยึดครองเบลารุสของเยอรมนีในสงครามโลกครั้งที่สอง
การยึดครองเบลารุสโดยนาซีเยอรมนีได้เริ่มต้นด้วยเยอรมันได้เข้ารุกรานสหภาพโซเวียต เมื่อวันที่ 22 มิถุนายน ค.ศ. 1941 (ปฏิบัติการบาร์บารอสซา) และได้สิ้นสุดลงในเดือนสิงหาคม ค.ศ. 1944 ด้วยปฏิบัติการบากราติออนของโซเวียต ทางด้านตะวันตกเป็นส่วนหนึ่งของสาธารณรัฐสังคมนิยมโซเวียตเบียโลรัสเซีย (เมื่อ ปี ค.ศ. 1940) ได้กลายเป็นส่วนหนึ่งของไรชส์คอมมิสซาเรียทออสท์ลันด์ในปี ค.ศ. 1941 แต่ในปี ค.ศ. 1943 ผู้มีอำนาจเยอรมันได้อนุญาตให้ชนชาวท้องถิ่นที่ได้ให้ความร่วมมือจัดตั้งรัฐบริวาร สภากลางเบียโลรัสเซีย (Belarusian Central Rada) จนท้ายที่สุด โซเวียตได้เข้ามาปลดปล่อยภูมิภาคแห่งนี้
# การยึดครองหมู่เกาะแชเนิลของเยอรมนี
หมู่เกาะแชเนิลเป็นเขตยึดครองโดยกองกำลังนาซีเยอรมันจากส่วนใหญ่ของสงครามโลกครั้งที่สอง ตั้งแต่ 30 มิถุนายน ค.ศ. 1940 จนกระทั่งได้รับการปลดปล่อยเมื่อวันที่ 9 พฤษภาคม ค.ศ. 1945 เขตเจ้าพนักงานศาลเจอร์ซีย์(Bailiwick of Jersey)และเขตเจ้าพนักงานศาลเกิร์นซีย์(Bailiwick of Guernsey)ทั้งสองเกาะเป็นบริติชคราวน์ดีเพนเดนซีซึ่งเป็นดินแดนภายใต้อธิปไตยของสหราชอาณาจักรในช่องแคบทะเลอังกฤษ ใกล้กับชายฝั่งนอร์ม็องดี หมู่เกาะแชเนิลเป็นเพียงส่วนหนึ่งของหมู่เกาะอังกฤษที่ถูกยึดครองโดยกองทัพเวร์มัคท์(กองกำลังติดอาวุธเยอรมัน)ในช่วงสงคราม

ด้วยความคาดหวังว่าจะมีชัยชนะเหนืออังกฤษอย่างรวดเร็ว ผู้ยึดครองได้ทำการทดสอบโดยใช้วิธีการเข้าประชิดที่นุ่มนวลมากที่ได้กำหนดธีมจากห้าปีถัดไป ผู้มีอำนาจบนเกาะได้มีทัศนคติที่คล้ายคลึงกันทำให้ถูกกล่าวหาว่าได้ให้ความร่วมมือ อย่างไรก็ตามเมื่อเวลาผ่านไปสถานการณ์ได้เลวร้ายลงเรื่อยๆจนกระทั่งได้จบลงด้วยความอดอยากทั้งสองเกาะที่ยึดครองและผู้ยึดครองในช่วงฤดูหนาว ค.ศ. 1944-45
# กำแพงประจิม
กำแพงประจิม  หรือ กำแพงร่ำไห้  หรือ กำแพงอัล-บุร็อก  เป็นกำแพงโบราณในเขตเมืองเก่าเยรูซาเลม สร้างขึ้นจากหินปูนเมื่อครั้งมีการขยายพระวิหารหลังที่สองของพวกยิวโดยพระเจ้าเฮโรดมหาราชในศตวรรษที่ 1 ก่อนคริสตกาล กำแพงแห่งนี้ตั้งอยู่อาณาบริเวณขนาดใหญ่รูปสี่เหลี่ยมที่เรียกว่าเนินพระวิหาร ซึ่งสำหรับชาวมุสลิมแล้ว เนินแห่งนี้เป็นสถานที่ที่มุฮัมหมัดถูกพระอัลลอห์รับขึ้นไปบนสวรรค์

ชาวยิวเรียกกำแพงนี้ว่ากำแพงประจิม เนื่องตั้งอยู่ทางตะวันตกของเนินพระวิหาร ส่วนชาวคริสต์จะเรียกว่ากำแพงร่ำไห้ เพื่อสะท้อนเหตุการณ์ที่ชาวยิวพากันมาร่ำไห้โอดครวญในวันที่พวกโรมันเข้ายึดครองเยรูซาเลมในค.ศ. 70 และพระวิหารของชาวยิวถูกทำลาย  

ชาวมุสลิมได้เกิดการปะทะกับชาวคริสต์ขึ้นในเดือนสิงหาคม ค.ศ. 1929 ในประเด็นเกี่ยวกับการครอบครองกำแพง ในช่วงเวลานั้นอำนาจเหนือดินแดนแถบนี้อยู่ในมือของอังกฤษ อังกฤษได้ตัดสินใจให้กำแพงยังคงอยู่ในมือของชาวมุสลิม แต่ชาวยิวสามารถใช้เพื่อการแสวงบุญในสถานที่แห่งนี้ได้โดยมีเงื่อนไขว่าพวกเขาจะต้องไม่นำเครื่องบูชาเฉพาะของตนเข้าไปในเขตเนินพระวิหาร ตั้งแต่นั้นมา กำแพงแห่งนี้ก็กลายเป็นสถานที่ศักดิ์สิทธิ์ที่สุดที่ชาวยิวสามารถประกอบพิธีได้ แม้ว่าตามหลักศาสนายูดาห์แล้ว สถานที่ศักดิ์สิทธิ์ที่สุดจะอยู่ด้านในกำแพง
# ราซะทินจาน
ราซะทินจาน (, ; ประมาณ ค.ศ. 1263 – 1312/13) ผู้ร่วมก่อตั้งอาณาจักรมยีนไซง์ ปัจจุบันคือบริเวณพม่าตอนกลางCoedès 1968: 209 พระองค์เป็นผู้บัญชาการกองทัพพุกาม โดยร่วมกับพระเชษฐาและพระอนุชาคืออะทินคะยาและพระเจ้าสีหตูในการป้องกันพม่าตอนกลางให้รอดพ้นจากการรุกรานของมองโกล เป็นผลสำเร็จเมื่อ ค.ศ. 1287
# วันพระพิโรธ
วันพระพิโรธ (ละติน: Dies irae ดีเอสอีเร) เป็นเพลงสวดละตินซึ่งสันนิฐานว่าน่าจะเขียนขึ้นโดยพระชาวอิตาลี ทอมมาโซ เด แกลาโน (Tommaso da Celano) แห่งคณะฟรันซิสกัน ไม่ก็ของลาตีโน มาลาบรังกา ออร์ซีนี (Latino Malabranca Orsini) แห่งคณะดอมินิกัน เพลงสวดนี้น่าจะเกิดขึ้นในศตวรรษที่ 13 แต่ก็มีความเป็นไปได้ว่าจะเก่ากว่านั้น เพลงสวดกล่าวถึงการพิพากษาครั้งสุดท้าย แตรของอัครทูตสวรรค์กาบรีเอลเบิกวิญญาณที่หน้าบัลลังก์พระเจ้า เพลงสวดนี้ได้ปรากฏเป็นเนื้อร้องในเรควีเอ็มโดยโมซาร์ท
เนื้อความ
เนื้อความ 6 บทแรก จากทั้งหมด 19 บท
1Dies iræ, dies illaSolvet sæclum in favilla,Teste David cum Sibylla.วันพระพิโรธ วันนั้นเถิดหนาทลายโลกา สู่ธารธุลีประจักษ์ดั่งดาวิดแลซีบิล2Quantus tremor est futurus,Quando Judex est venturus,Cuncta stricte discussurus!น่าหวาดหวั่นเกรงเหลือคณนายามองค์ตุลาการเสด็จถึงสรรพสิ่งถูกสอบมิได้ยกเว้น!3Tuba mirum spargens sonum,Per sepulchra regionum,Coget omnes ante thronum.เสียงแตรดังก้องชวนอัศจรรย์ผ่านไปยังผืนถิ่นดินทวีปมนุษย์ชุมนุมที่หน้าบัลลังก์4Mors stupebit et natura,Cum resurget creatura,Judicanti responsura.ดับแลอยู่ต่างพิศวงจับยามเหล่าสัตว์โลกฟื้นคืนชีวารอสดับรับฟังพิพากษา5Liber scriptus proferetur,In quo totum continetur,Unde mundus judicetur.หนังสือตระการถูกนำมาจารึกไว้หนาสรรพทั้งปวงเป็นอันสมควรพิพากษ์แดนดิน6Judex ergo cum sedebit,Quidquid latet apparebit:Nil inultum remanebit.ว่าแล้วตุลาการขึ้นประทับความศัพท์เท็จใดจักปรากฏหมดโทษามิได้ชำระ

แหล่งข้อมูลอื่น
# ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 รอบคัดเลือก กลุ่ม 7
กลุ่ม 7 ของ การแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 รอบคัดเลือก ประกอบไปด้วยหกทีม: เซอร์เบีย, ออสเตรีย, รัสเซีย, มาซิโดเนีย, อาร์มีเนีย และ ยิบรอลตาร์. องค์ประกอบของเก้ากลุ่มใน รอบคัดเลือกรอบแบ่งกลุ่ม จะถูกตัดสินโดยการจับสลากในวันที่ 26 มกราคม พ.ศ. 2560, กับทีมที่ถูดจัดวางสอดคล้องกับพวกเขา การจัดอันดับค่าสัมประสิทธิ์.

กลุ่มนี้คือลงเล่นในรูปแบบพบกันหมดเหย้าและเยือนระหว่างวันที่ 8 มิถุนายน พ.ศ. 2560 และ 16 ตุลาคม พ.ศ. 2561. ชนะเลิศของกลุ่มจะได้สิทธิ์เข้ารอบโดยตรงสำหรับ รอบสุดท้าย, ในขณะที่ทีมรองชนะเลิศของแต่ละกลุ่มจะได้ผ่านเข้าสู่ รอบเพลย์ออฟ ถ้าพวกเขาเป็น หนึ่งในสี่ทีมรองชนะเลิศจากกลุ่มทั้งหมดเก้ากลุ่ม (ไม่ได้นับผลการแข่งขันในนัดที่พบกับทีมอันดับที่หก).

ตารางคะแนน

นัด
เวลาคือ CET/CEST.

อันดับดาวซัลโว

7 ประตู

 Georgi Melkadze
 Luka Jović

6 ประตู

 Mathias Honsak

4 ประตู

 Petros Avetisyan
 Arnel Jakupović
 Tihomir Kostadinov
 Fyodor Chalov
 Aleksandar Lutovac

3 ประตู

 Marko Kvasina
 Dimitar Mitrovski
 Zelimkhan Bakayev
 Danilo Pantić

2 ประตู

 Konrad Laimer
 Xaver Schlager
 Maximilian Ullmann
 Aleksa Amanović
 Davor Zdravkovski
 Ivan Oblyakov
 Rifat Zhemaletdinov
 Aleksandr Zuyev
 Saša Lukić
 Andrija Živković

1 ประตู

 Alik Arakelyan
 Vahan Bichakhchyan
 Narek Petrosyan
 Emil Yeghiazaryan
 Marco Friedl
 Adrian Grbić
 Sascha Horvath
 Philipp Lienhart
 Dominik Prokop
 Hannes Wolf
 Leon Clinton
 Graeme Torrilla
 Jani Atanasov
 Darko Churlinov
 Nikola Gjorgjev
 Mario Krstovski
 Petar Petkovski
 Agron Rufati
 Ilzat Akhmetov
 Nikita Chernov
 Ayaz Guliyev
 Roman Tugarev
 Milan Gajić
 Luka Ilić
 Lazar Ranđelović
 Ivan Šaponjić

1 การทำเข้าประตูตัวเอง

 Erin Barnett (ในนัดที่พบกับ รัสเซีย)
 Ethan Britto (ในนัดที่พบกับ เซอร์เบีย)
 Aleksa Amanović (ในนัดที่พบกับ อาร์มีเนีย)

หมายเหตุ
# เจมส์ ทาร์คอฟสกี
}}
เจมส์ แอลัน ทาร์คอฟสกี (เกิดวันที่ 19 พฤศจิกายน ค.ศ. 1992) เป็นนักฟุตบอลชาวอังกฤษเชื้อสายโปแลนด์ ปัจจุบันเล่นในตำแหน่งกองหลังให้แก่เอฟเวอร์ตัน สโมสรในพรีเมียร์ลีก และทีมชาติอังกฤษ 

ประวัติ
เจมส์ ทาร์คอฟสกี เกิดที่นครแมนเชสเตอร์ ในมณฑลเกรเทอร์ แมนเชสเตอร์ ประเทศอังกฤษ โดยปู่ของเขาซึ่งเป็นชาวโปแลนด์ได้ย้ายมาอยู่ที่ประเทศอังกฤษหลังจบสงครามโลกครั้งที่สอง และแต่งงานกับย่าของเขาซึ่งมีเชื้อสายของชาวไอริช โดยพ่อและแม่ของเขา จอห์น และ จานิซ ทาร์คอฟสกี ใช้ชีวิตที่นครแมนเชสเตอร์ โดยเขาเติบโตที่เขตนิว มอสตัน

เจมส์ ทาร์คอฟสกี เข้ารับการศึกษาในโรงเรียนที่อยู่ภายในมณฑลเกรเทอร์ แมนเชสเตอร์ โดยเขาจบชั้นประถมศึกษาที่โรงเรียนประถมนิว มอสตัน เมืองแมนเชสเตอร์ และจบชั้นมัธยมศึกษาที่โรงเรียนมัธยมเฟลสเวิร์ธ เมืองโอลดัม
# มี่นโด้น
มี่นโด้น  เป็นเมืองในประเทศพม่า และเป็นเมืองหลักของอำเภอมี่นโด้นในจังหวัดตะแยะ ภาคมะกเว
# ดาวิท วากเนอร์ (นักฟุตบอล)
ดาวิท วากเนอร์ (เกิดวันที่ 19 ตุลาคม ค.ศ. 1971) โดยล่าสุดเป็นผู้จัดการทีมของนอริชซิตี ในอีเอฟแอลแชมเปียนชิป อดีตเขาเคยเป็นผู้จัดการของสโมสรฟุตบอลฮัดเดอส์ฟีลด์ทาวน์ ในพรีเมียร์ลีก 

วากเนอร์เติบโตในเยอรมนี และลงเล่นสโมสรอาชีพครั้งแรกของเขากับไอน์ทรัคท์ฟรังค์ฟูร์ทในปี ค.ศ. 1990 เขาลงเล่นในตำแหน่งกองหน้าให้กับหลายสโมสรของเยอรมนี พ่อของเขาเป็นชาวไทย ส่วนแม่ของเขาเป็นชาวเยอรมัน ก่อนแม่ของเขาจะแต่งงานใหม่กับพ่อชาวอเมริกัน เขาจึงลงเล่นให้กับทีมชาติสหรัฐ ช่วงระหว่างปี ค.ศ. 1996 ถึง ค.ศ. 1998

 เกียรติประวัติ 
 ผู้เล่น 
ชัลเคอ 04
 ยูฟ่าคัพ: 1996–97

 ผู้จัดการ 
ฮัดเดอส์ฟีลด์ทาวน์
 อีเอฟแอลแชมเปียนชิป รอบเพลย์ออฟ: 2017

บุคคล
 ผู้จัดการทีมยอดเยี่ยมประจำเดือนของพรีเมียร์ลีก: สิงหาคม ค.ศ. 2017
 ผู้จัดการทีมยอดเยี่ยมประจำเดือนของฟุตบอลลีกแชมเปียนชิป: สิงหาคม ค.ศ. 2016, กุมภาพันธ์ ค.ศ. 2017
 ผู้จัดการทีมยอดเยี่ยมประจำปีของฟุตบอลลีกแชมเปียนชิป: 2016–17
# เขตมีมาโรปา
เขตเซาเวสเทิร์นตากาล็อก  หรือ เขตมีมาโรปา เป็นเขตหนึ่งของประเทศฟิลิปปินส์ เคยเป็นเขตที่ 4-B จนถึง ค.ศ. 2016 เป็น 1 ใน 2 เขตของประเทศ ที่ไม่ติดต่อทางบกกับภูมิภาคอื่น (อีกแห่งคือเขตซีลางังคาบีซายาอัน) ชื่อของเขตมาจากการรวมกันของชื่อจังหวัดทั้งห้า ได้แก่ จังหวัดมารินดูเก‎, จังหวัดโอเรียนตัลมินโดโร‎, จังหวัดโอกซีเดนตัลมินโดโร, จังหวัดปาลาวัน และจังหวัดโรมโบลน 

เคยเป็นส่วนหนึ่งของเขตเซาเทิร์นตากาล็อก จนถึงวันที่ 17 พฤษภาคม ค.ศ. 2002 ปัจจุบันมีเมืองคาลาปัน เป็นเมืองหลักของเขตนี้

 การท่องเที่ยว 
สถานที่ท่องเที่ยวสำคัญ ได้แก่
 ถ้ำบาทาลา, อ่าวบาลานาคัน และเกาะเทรสเรเยส ในจังหวัดมารินดูเก‎
 เกาะขาว ในจังหวัดมินโดโร
 ป้อมซันอันเดรส, ภูเขากิตติง-กิตติง และหาดบอนบอน ในจังหวัดโรมโบลน
 อุทยานแห่งชาติแม่น้ำใต้ดินปูเวร์โตปรินเซซา และอุทยานทะเลเอลนิโด ในจังหวัดปาลาวัน

 เขตการปกครอง 
250px|thumb|right|เมืองคาลาปัน
ประกอบด้วย 5 จังหวัด, 1 นครที่มีประชากรอย่างสูง (ปูเวร์โตปรินเซซา), 1 นคร (คาลาปัน), 71 เทศบาล และ 1,458 บารังไกย์

 จังหวัด  เมืองหลัก  ประชากร (ค.ศ. 2015) มารินดูเก  โบอัก  234,521 โอเรียนตัลมินโดโร‎  คาลาปัน  844,059 โอกซีเดนตัลมินโดโร  มัมบูเรา  487,414 ปาลาวัน  ปูเวร์โตปรินเซซา  849,469 โรมโบลน  โรมโบลน  292,781
# อำเภอมี่นโด้น
มี่นโด้น  เป็นอำเภอหนึ่งในจังหวัดตะแยะ เขตมะกเว ประเทศพม่า มีเมืองหลักคือมี่นโด้น